

Til medlemmer af

Stege facaderåd

Valdemarsgade 43

4760 Vordingborg

Tlf. 55 36 36 36

www.vordingborg.dk

Sagsnr.: 16/8115

Dokumentnr.: 61588/16

Afdeling:

Plan og Byg

Sagsbehandler:

Dir.

09-05-2016

# Referat fra facaderådsmøde den 28. april 2016

Tilstede: Carsten Nøhr Larsen, Jesper Øager, Klaus Pedersen, Hans Sattrup som suppleant for Axel Knuhtsen.

Afbud: Bente Bille

Jesper Øager, arkitekt, meddelte facaderådet at han ønsker at træde ud af Stege facaderåd efter dette møde. Stort tak til Jesper for engageret deltagelse i facaderådet, og for hans mange kompetente ideer og løsningsforslag til aktuelle sager. Velkommen til Hans Sattrup, tidligere arkitekt, der er ny repræsentant for Bygnings- og landskabskultur Møn i stedet for Jesper.

1. *Ansøgning om isætning af kviste og tagvinduer på Hotel Møen, Storegade 13.*

Afgørelse: Kviste skal overholde lokalplan nr. 61 § 5.4 Tag- og kvistvinduer må ikke være mere end 1 meter. Facaderådet anbefaler at de proportioner, der er i eksisterende kvist, i rudeformattet, genanvendes i de nye kviste, og at de nye kviste kun har to fag. Facaderådet har ingen bemærkninger til nye tagvinduer mod gården.

1. *Ansøgning om isætning af tagvinduer/kviste, Langgade 50*

Bygningen ligger uden for facaderådets geografiske kompetenceområde.

1. *Ansøgning om skiltning på Storegade 38*

Afgørelse: Facaderådet anbefaler at skilteplader følger vinduesåbninger, men påpeger at det kræver en ansøgning at male den eksisterende blanke mur over vinduer og døre op til muret kordonbånd i en facadefarve. Dette reguleres af § 3.4 i lokalplan nr. 61

1. *Ansøgning om ændring af facader, Hagesvej 3*

Bygningen ligger uden for facaderådets geografiske kompetenceområde.

1. *Skiltning på Bazaren Møn, Storegade 44*

Afgørelse: Skiltning skal være i overensstemmelse med lokalplanen og facaderådet var enige om at der ikke bør meddeles dispensation. Facaderådet anbefaler løse bogstaver i vinduer.

1. *Ansøgning om ændret skiltning på Faktas sydvendte facade, Østervangsvej 2.*

Facaderådet høres da sagen skal behandles efter en kompetencenorm, der indebærer at ansøgningen skal opfattes som en dispensationsansøgning og sendes i høring. Facaderådet udgør det for høringsorgan, da mange foreninger er repræsenteret her. Sagen tages op igen, da den ikke var oplyst tilstrækkeligt og i den sammenhæng vil facaderådet gerne følge op på bestemmelsen om beplantning på facaden.

1. *Geografisk afgrænsning af Stege facaderåd kompetenceområde*

Ved forberedelse af fælles facaderådsmøde den 5. april, blev Stege facaderåds sekretær opmærksom på, at det tidligere geografiske kompetenceområde for facaderådet og det gældende var meget forskelligt og derfor blev emnet bragt op til drøftelse og evt. politisk vedtagelse enten i forbindelse med udarbejdelsen af en ny lokalplan for Stege bymidte eller som et selvstændigt punkt til Teknik og Miljøudvalgsmøde.

Facaderådet ønsker at deres geografiske kompetenceområde dækker Stege inden for volden og ikke Lendemarke.

1. *Orientering om skiltning ved Aldi, Vasen 2*

Den skiltning der er opsat er der givet tilladelse til og den er i overensstemmelse med gældende lokalplan. Der er dog også kommet en ansøgning om dispensation til opsætning af et dobbelt så stort logo på Aldi gavl mod Støvvasen og endnu en pylon. Denne ansøgning bringes op til Teknik og Miljø, da den strider mod gældende lokalplan, der blev vedtaget i 2014. Der er ophængt bannere på facade, der ikke stemmer overens med lokalplan, dette skal påpeges og lovliggøres.

1. *Orientering om Cafe Frederik VII, Storetorv 1*

Formand for facaderådet i Stege har talt med ejer af Cafe Frederik VII angående de ønsker han havde til udvidelse til den lukkede del af facaden, denne behandles videre i planafdelingen. Formand for facaderådet anbefaler også ejer, at der opsættes parasoller på Torvet, det udstråler større kvalitet og er en midlertidig og fleksibel løsning. Facaderådsmedlemmer kritisere at der foregår en politisk debat på facebook, fremfor at der bliver taget hånd om en grundig offentlig debat, f.eks. gennem lokalplanlægning af cafeen.

1. Evt.

Ingen punkter under evt.